32005R0607
L 100/17
JURNALUL OFÍCIAL AL UNIUNII EUROPENE
REGULAMENTUL (CE) NR. 607/2005 AL COMISIEI
din 18 aprilie 2005
de efectuare a celei de-a patra modificări a Regulamentului (CE) nr. 1763/2004 al Consiliului de impunere a unor măsuri restrictive pentru sprijinirea punerii în aplicare eficiente a mandatului Tribunalului Penal Internațional pentru fosta Iugoslavie (TPII)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1763/2004 al Consiliului din 11 octombrie 2004 de impunere a unor măsuri restrictive pentru sprijinirea punerii în aplicare eficiente a mandatului Tribunalului Penal Internațional pentru fosta Iugoslavie (TPII) (1) și, în special, articolul 10 litera (a) al acestuia,
întrucât:
(1)
Anexa I la Regulamentul (CE) nr. 1763/2004 enumeră persoanele cărora li se aplică înghețarea fondurilor și a resurselor economice în conformitate cu regulamentul respectiv.
(2)
Comisia este împuternicită să modifice anexa în cauză pentru a lua în considerare deciziile Consiliului de punere în aplicare a Poziției comune 2004/694/PESC a Consiliului din 11 octombrie 2004 privind măsurile ulterioare pentru sprijinirea punerii în aplicare eficiente a mandatului Tribunalului Penal Internațional pentru fosta Iugoslavie (TPII) (2). Decizia 2005/316/PESC (3) a Consiliului pune în aplicare respectiva poziție comună. Prin urmare, anexa I la Regulamentul (CE) nr. 1763/2004 trebuie modificată în consecință.
(3)
Pentru a se asigura că măsurile prevăzute de prezentul regulament sunt eficiente, acesta trebuie să intre în vigoare de îndată,
ADOPTĂ PREZENTUL REGULAMENT:
Articolul 1
Anexa I la Regulamentul (CE)] nr. 1763/2004 se modifică în conformitate cu anexa la prezentul regulament.
Articolul 2
Prezentul regulament intră în vigoare de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 aprilie 2005.